b'\n_START_ARTICLE_\nVilniaus \xc5\xa0v\xc4\x8d. Mergel\xc4\x97s Marijos Ramintojos ba\xc5\xbeny\xc4\x8dia\n_START_SECTION_\nIstorija\n_START_PARAGRAPH_\nBa\xc5\xbeny\xc4\x8dia pastatyta 1746\xe2\x80\x931768 m._NEWLINE_1852 m. ba\xc5\xbeny\xc4\x8dia pavesta karmelitams, bet 1854 m. ji u\xc5\xbedaryta. 1859 m. pagal Tomo Ty\xc5\xa1evskio projekt\xc4\x85 rekonstruota \xc4\xaf \xc5\xa0v. Andriejaus cerkv\xc4\x99 - panaikintas vienuoli\xc5\xb3 choras, pastatytas ikonostasas, nugriauta sakykla, pa\xc5\xa1alinti puo\xc5\xa1n\xc5\xabs rokokiniai altoriai su skulpt\xc5\xabromis._NEWLINE_1918 m. ba\xc5\xbeny\xc4\x8dia gr\xc4\x85\xc5\xbeinta katalikams ir buvo restauruota, j\xc4\x85 naudojo Vilniaus Stepono Batoro universitetas. Po Antrojo pasaulinio karo pastatas perduotas Lietuvos SSR vartotoj\xc5\xb3 kooperatyv\xc5\xb3 s\xc4\x85jungai. 1967 m. ba\xc5\xbeny\xc4\x8dios interjeras pritaikytas dar\xc5\xbeovi\xc5\xb3 sand\xc4\x97liui, \xc4\xafstatytos dvi gel\xc5\xbebetonin\xc4\x97s perdangos._NEWLINE_1992 m. ba\xc5\xbeny\xc4\x8dia perduota Lietuvos kataliki\xc5\xb3 moter\xc5\xb3 s\xc4\x85jungai. 2006\xe2\x80\x932017 m. pastat\xc4\x85 vald\xc4\x97 Lietuvos Respublikos \xc5\xa1vietimo ir mokslo ministerija. Nuo 2017 m. ba\xc5\xbeny\xc4\x8dia priklauso Lietuvos Respublikos vidaus reikal\xc5\xb3 ministerijai.'